Portugaliya terma jamoasi sardori Krishtianu Ronaldu JCh-2018 saralashi bosqichi doirasidagi Vengriya terma jamoasiga qarshi uchrashuvda (3:0) dublga erishdi, deb yozmoqda Tribuna.uz nashri. Buning natijasida Ronalduning Portugaliya terma jamoasida 137 uchrashuvda urgan gollari 70 taga yetdi. Natijada u Yevropa terma jamoalari safida to‘p suruvchi hujumchilar orasida eng sermahsul futbolchilar ro‘yxatida 4-o‘ringa ko‘tarilib oldi.